మౌరిటానియ
అధికారికంగా ఇస్లామిక్ రిపబ్లిక్ అఫ్ మౌరిటానియ అని పిలువబడే మౌరిటానియ (మురిటనియ; సోనిన్కే:"మురుటానే" ; పులార్: "మొరిటని" ) ఉత్తర ఆఫ్రికాలో ఒక దేశం. ఈ దేశాన్ని పడమరలో అట్లాంటిక్ మహా సముద్రం, ఉత్తరంలో పశ్చిమ సహారా ఎడారి, ఈశాన్యంలో అల్జీరియ దేశం తూర్పు మరియు ఆగ్నేయంలో మాలి దేశం, నైరుతిలో సెనెగల్ దేశం ఆనుకొని ఉన్నాయి. ఈ దేశం యొక్క పేరు రోమన్ తాలూకా అయిన మౌరెటనియ గుర్తుగా పెట్టారు. ప్రస్తుతము ఈ ఆధునిక దేశం పాత రోమన్ తాలూకా కన్నా ఎన్నోరెట్లు పెద్దది. ఈ దేశ రాజధాని మరియు పెద్ద పట్టణం నౌఅక్చ్చోట్, అట్లాంటిక్ తీరాన ఉంది.
పూరి (ఒరిస్సా)
1804 న తిరుగుబాటు చేసిన ఖుర్దా రాజా ఖైదుచేయబడి కటక్‌లోని " బరబతి " కోటలో బంధించబడ్డాడు. ఖుర్దా రాజ్యం బ్రిటిష్ ఆక్రమణకు గురైంది. చివరకు రాజా విడుదల చేయబడ్డాడు. 
తరువాత రాజా పూరీలోని బలిషాహి వద్ద నివసించడామికి అనుమతించబడ్డాడు. తరువాత రాజా జగన్నథ ఆలయపర్యవేక్షకుడిగా నియమించబడ్డాడు. 1816 వరకు ఒడిషా భూభాగానికి పూరి రాజధానిగా ఉండేది. అంతేకాక ఇక్కడ కలెక్టర్ కార్యాలయం కూడా ఏర్పాటుచేయబడింది. 1806లో కలెక్టర్ కార్యాలయం జైపూర్‌కు మార్చాలని ప్రతిపాదించబడింది. అయినప్పటికీ 
ప్రభుత్వం అందుకు అంగీకరించలేదు. 1814 నాటికి కలెక్టర్ కార్యాలయంలో కొంతభాగం కటక్కు తరలించబడింది. అయినప్పటికీ అది తిరిగి పూరికి మార్చబడింది. 
1816 నాటికి కలెక్టర్ కార్యాలయం శాశ్వతంగా మొగల్ మరియు మరాఠీల రాజధాని అయిన కటక్‌కు తరలించబడింది. 1818 నాటికి కమీషనర్ కార్యాలయం స్థాపించబడింది.